Barnatannrøktin bjóðar øllum børnum og ungum frá 0 til 16 ár í Tórshavnar kommunu alla neyðuga tannrøkt. Tilboðið fevnir bæði um vanligt eftirlit og viðgerð, men eisini tannrætting og skaðar. Tænastan er ókeypis. Tannrøktin leggur stóran dent á fyribyrgjandi arbeiði. Frá tvey ára aldri verður barnið regluliga innkallað til kanningar. Miðhæddin í tannlæknastovuni í Tórsgøtu er innrættað til koyristólar. Tannrætting Sertannlækni í tannrætting kannar øll børnini í 5. flokki. Í hesum sambandi verður stór røntgenmynd tikin. Myndin vísir, um tenn og andlit búnast, sum tey eiga. Sertannlæknin metir um, um tenninar skulu rættast, og nær viðgerðin skal byrja. Tannrættingin er ókeypis, men treytað av, at tenninar verða væl røktar. Umleið fjórða hvørjum barni tørvar tannrætting. Tannskaðar Barnatannrøktin viðger ókeypis allan tannskaða, til tey ungu fylla 16 ár. Í summum førum er neyðugt at bíða endaliga at viðgera skaða til 20 ára aldur ella seinni. Tað er tí umráðandi, at hava eina trygging, ið umfatar tannskaða. Skaðin skal verða fráboðaður tryggingini beinanveg. Tannlæknin hjálpir at fylla út skjølini. Tað 16. árið er tað seinasta, tey ungu hoyra til barnatannrøktina. Fyri at lætta um skiftið frá kommunalu tannrøktini til privatan tannlækna, geva vit teimum ungu møguleika at velja sær ein tannlækna. Barnatannrøktin gevur tannlæknanum boð, og hann boðsendir so teimum ungu til Barnatannrøktin arbeiðir fyri: At børnini varðveita sterkar og frískar tenn alt lívið At børnini kenna seg trygg hjá tannlækna børnini kunnu taka ábyrgdina av egnari tannheilsu